
“Par  Cēsu 2. vakara (maiņu) vidusskolas likvidāciju”
· 1. Saskaņā ar Izglītības likuma 23. panta pirmo daļu un Valsts pārvaldes iekārtas likuma 15. panta ceturtās daļas 5. punktu ar 2025. gada 31. augustu likvidēt Tieslietu ministrijas (turpmāk – ministrija) padotībā esošo valsts izglītības iestādi – Cēsu 2. vakara (maiņu) vidusskolu (turpmāk – izglītības iestāde).
· 2. Izglītības iestādes direktoram līdz 2025. gada 30. jūnijam nodrošināt:
· 2.1. turpmāk norādīto izglītības iestādes īstenoto izglītības programmu nodošanu Izglītības un zinātnes ministrijas Vidzemes Tehnoloģiju un dizaina tehnikumam (turpmāk – Vidzemes Tehnoloģiju un dizaina tehnikums):
· 2.1.1. Pamatizglītības programma (programmas kods 21011111);
· 2.1.2. Speciālās pamatizglītības programma izglītojamajiem ar mācīšanās traucējumiem (programmas kods 21015611);
·  
· 2.1.3. Speciālās pamatizglītības programma izglītojamajiem ar garīgās veselības traucējumiem (programmas kods 21015711);
·  
· 2.1.4. Speciālās pamatizglītības programma izglītojamajiem ar garīgās attīstības traucējumiem (programmas kods 21015811);
·  
· 2.1.5. Vispārējās vidējās izglītības programma (programmas kods 31016011);
·  
· 2.2. visu ar ieslodzīto izglītību saistīto dokumentu nodošanu Vidzemes Tehnoloģiju un dizaina tehnikumam;
·  
· 2.3. citu izglītības iestādes pastāvīgi un uz laiku glabājamo dokumentu sakārtošanu atbilstoši dokumentu un arhīvu pārvaldības noteikumiem un to nodošanu glabāšanā Latvijas Nacionālajā arhīvā;
·  
· 2.4. izglītības iestādes materiālo līdzekļu (t.i. mācību grāmatu, mācību  materiālu) inventarizāciju un nodošanu Vidzemes Tehnoloģiju un dizaina tehnikumam.
· 3. Ieslodzījuma vietu pārvalde līdz 2025. gada 1. jūlijam noslēgt starpresoru vienošanos ar Vidzemes Tehnoloģiju un dizaina tehnikumu par vispārējās un speciālās izglītības programmu īstenošanu Ieslodzījuma vietu pārvaldes Cēsu Audzināšanas iestādē nepilngadīgajiem.
· 4. Ar izglītības iestādes likvidāciju saistītos izdevumus segt no Tieslietu ministrijas budžeta apakšprogrammas 04.01.00 "Ieslodzījuma vietas" 2025. gadam apstiprinātajiem valsts budžeta līdzekļiem.
· 5. Vidzemes Tehnoloģiju un dizaina tehnikums 2025. gadā, sākot ar 1. septembri, varētu nodrošināt nepārtrauktu izglītības procesu pamatizglītības, t.sk. speciālās pamatizglītības programmās, un vispārējās vidējās izglītības programmās Ieslodzījuma vietu pārvaldes Cēsu Audzināšanas iestādes nepilngadīgajiem, pārdalīt finansējumu 83204 euro apmērā no Tieslietu ministrijas budžeta apakšprogrammas 04.01.00 "Ieslodzījuma vietas" uz Izglītības un zinātnes ministrijas budžeta apakšprogrammu 02.01.00 "Profesionālās izglītības programmu īstenošana".
· 6. Tieslietu ministrijai un Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei 2025. gadā atbilstoši šā rīkojuma 5. punktam.
· 7.  Finanšu ministram normatīvajos aktos noteiktajā kārtībā informēt Saeimu par šā rīkojuma 5. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

